ddrg/super_eurlex huggingface dataset:
SKLEP SVETA (EU) 2022/2196

z dne 8. novembra 2022

o imenovanju člana Evropskega ekonomsko-socialnega odbora na predlog Zvezne republike Nemčije

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 302 Pogodbe,

ob upoštevanju Sklepa Sveta (EU) 2019/853 z dne 21. maja 2019 o določitvi sestave Evropskega ekonomsko-socialnega odbora (1),

ob upoštevanju predloga nemške vlade,

po posvetovanju z Evropsko komisijo,

ob upoštevanju naslednjega:

(1) Na podlagi člena 300(2) Pogodbe Ekonomsko-socialni odbor sestavljajo predstavniki organizacij delodajalcev, delojemalcev in drugi predstavniki civilne družbe, predvsem s socialno-ekonomskega, civilnega, poklicnega in kulturnega področja.

(2) Svet je 2. oktobra 2020 sprejel Sklep (EU) 2020/1392 (2) o imenovanju članov Evropskega ekonomsko-socialnega odbora za obdobje od 21. septembra 2020 do 20. septembra 2025.

(3) Zaradi odstopa Norberta KLUGEJA se je sprostilo mesto člana Evropskega ekonomsko-socialnega odbora.

(4) Nemška vlada je za članico Evropskega ekonomsko-socialnega odbora za preostanek mandata, ki se izteče 20. septembra 2025, predlagala Maxi Catharino LEUCHTERS, Referatsleiterin für Unternehmensrecht und Corporate Governance, Institut für Mitbestimmung und Unternehmensführung (I.M.U.) der Hans-Böckler-Stiftung (vodja enote za pravo gospodarskih družb in upravljanje podjetij, Inštitut za soodločanje in upravljanje podjetij fundacije Hans-Böckler-Stiftung) –

SPREJEL NASLEDNJI SKLEP:

Člen 1 Za preostanek mandata, ki se izteče 20. septembra 2025, se za članico Evropskega ekonomsko-socialnega odbora imenuje Maxi Catharina LEUCHTERS, Referatsleiterin für Unternehmensrecht und Corporate Governance, Institut für Mitbestimmung und Unternehmensführung (I.M.U.) der Hans-Böckler-Stiftung (vodja enote za pravo gospodarskih družb in upravljanje podjetij, Inštitut za soodločanje in upravljanje podjetij fundacije Hans-Böckler-Stiftung).

Člen 2 Ta sklep začne veljati na dan sprejetja.

V Bruslju, 8. novembra 2022 Za Svet predsednik Z. STANJURA

(1) UL L 139, 27.5.2019, str. 15.

(2) Sklep Sveta (EU) 2020/1392 z dne 2. oktobra 2020 o imenovanju članov Evropskega ekonomsko-socialnega odbora za obdobje od 21. septembra 2020 do 20. septembra 2025 ter razveljavitvi in nadomestitvi Sklepa Sveta o imenovanju članov Evropskega ekonomsko-socialnega odbora za obdobje od 21. septembra 2020 do 20. septembra 2025, sprejetega 18. septembra 2020 (UL L 322, 5.10.2020, str. 1).
(2)

Poglobitev dialoga in sodelovanja na področju varnosti in obrambe je eden od glavnih ciljev pridružitvenega sporazuma z Ukrajino (2). Poglobljeno sodelovanje na področju skupne varnostne in obrambne politike (SVOP) in uskladitev s SZVP med Unijo in Ukrajino je bil eden od rezultatov 22. vrha med Evropsko unijo in Ukrajino 6. oktobra 2020, kar je bilo dodatno utrjeno na 23. vrhu med Evropsko unijo in Ukrajino, ki je potekal 12. oktobra 2021 v Kijevu.
(6)

Na podlagi mnenja Agencije ni pričakovati, da biocidni proizvodi vrste proizvodov 12, ki vsebujejo metilen ditiocianat, izpolnjujejo merila iz člena 5(1), točke (b)(iii) in (iv) ter (c), v povezavi s členom 10(1) Direktive 98/8/ES. Vlagatelj ni predložil dovolj kakovostnih podatkov, da bi izpolnil zahteve glede podatkov iz točke 2.7 (opis čistosti aktivne snovi v g/kg ali g/l, kar je ustrezno), točke 2.8 (opis nečistoč in dodatkov s strukturno formulo in možnim območjem, izraženim v g/kg ali g/l, kar je ustrezno) in točke 4.1 (analizne metode za določanje čiste aktivne snovi in, kadar je to primerno, razgradnih produktov, izomerov in nečistoč aktivnih snovi in dodatkov) naslova II Priloge IIA k Direktivi 98/8/ES. Zato ni bilo mogoče potrditi minimalne čistosti aktivne snovi in določiti referenčne specifikacije za metilen ditiocianat. Poleg tega ni bilo mogoče potrditi, da material, uporabljen za izvedbo (eko)toksikoloških študij, zajema predložene specifikacije, in zaradi pomanjkanja (eko)toksikoloških podatkov ni bilo mogoče skleniti zaključkov o relevantnosti nečistoč. V oceni tveganja za okolje so bila ugotovljena tudi nesprejemljiva tveganja, ustreznih ukrepov za njihovo zmanjšanje pa ni bilo mogoče prepoznati.
(4)

Primerno je določiti stališče, ki naj se v imenu Unije sprejme glede navedenih sprememb ADR in ADN, saj bodo te spremembe po mednarodnem pravu zavezujoče in lahko odločilno vplivajo na vsebino prava Unije, in sicer na Direktivo 2008/68/ES Evropskega parlamenta in Sveta (1). Navedena direktiva določa zahteve za prevoz nevarnega blaga po cesti, železnici ali celinskih plovnih poteh, ki se uporabljajo znotraj držav članic ali med njimi, pri čemer se sklicuje na ADR in ADN. Navedena direktive tudi določa, da se prevoz nevarnega blaga med državami članicami in tretjimi državami odobri, če je v skladu z zahtevami ADR, Pravilnikom o mednarodnem železniškem prevozu nevarnega blaga (RID) in ADN. Poleg tega je Komisija v skladu s členom 8 Direktive 2008/68/ES pooblaščena za prilagoditev oddelka I.1 Priloge I in oddelka III.1 Priloge III k Direktivi 2008/68/ES znanstvenemu in tehničnemu napredku, zlasti za upoštevanje sprememb ADR, RID ali ADN.
(8)

To pomeni, da se bo odobritev iz razlogov, na katere vlagatelj nima vpliva, verjetno iztekla pred sprejetjem odločitve o njenem podaljšanju. Zato je primerno datum njenega izteka odložiti za obdobje, ki zadošča za preučitev vloge. Ob upoštevanju rokov ocenjevalnega pristojnega organa za oceno in rokov Agencije za pripravo in predložitev mnenja ter časa, ki je potreben, da Komisija sprejme odločitev o podaljšanju odobritve etofenproksa za uporabo v biocidnih proizvodih vrste proizvodov 8, bi bilo treba datum izteka odobritve odložiti do 31. oktobra 2026.
(3)

Uvoz, ki se je opravil v države članice prosilke v skladu s Sklepom (EU) 2021/2313, je koristil državnim organizacijam ali drugim organizacijam, ki so jih v državah članicah odobrili nacionalni pristojni organi, pri dostopu do potrebnih zdravil, medicinske opreme in osebne zaščitne opreme, ki jih je primanjkovalo. Trgovinski statistični podatki za tako blago kažejo, da se uvoz, povezan s tem blagom, zmanjšuje, vendar lahko niha glede na novo povpraševanje po blagu, potrebnem za spopadanje s pandemijo COVID-19. Kljub potekajočemu cepljenju v Uniji in številnim ukrepom, sprejetim za preprečevanje širjenja virusa, število okužb s COVID-19 v državah članicah prosilkah še vedno predstavlja tveganje za javno zdravje. Ker navedene države članice še vedno poročajo o pomanjkanju blaga, potrebnega za spopadanje s pandemijo COVID-19, je primerno, da se odobri oprostitev uvoznih dajatev, ki se zaračunajo na blago, uvoženo za namene iz člena 74 Uredbe (ES) št. 1186/2009, in oprostitev DDV, ki se zaračuna na blago, uvoženo za namene iz člena 51 Direktive 2009/132/ES.
SKLEP KOMISIJE (EU) 2022/1437

z dne 30. avgusta 2022

o potrditvi sodelovanja Irske pri Uredbi (EU) 2021/2260 Evropskega parlamenta in Sveta o spremembi Uredbe (EU) 2015/848 o postopkih v primeru insolventnosti zaradi nadomestitve prilog A in B

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Protokola (št. 21) o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije, in zlasti člena 4 Protokola,

ob upoštevanju naslednjega:

(1) Irska je Komisijo z dopisom z dne 31. maja 2022 uradno obvestila o svoji odločitvi, da v skladu s členom 4 Protokola (št. 21) sprejme Uredbo (EU) 2021/2260 Evropskega parlamenta in Sveta (1) in da jo ta zavezuje.

(2) Za sodelovanje Irske pri Uredbi (EU) 2021/2260 ni posebnih pogojev, zato prehodni ukrepi niso potrebni. Komisija ugotavlja, da Irsko zavezuje Uredba (EU) 2015/848 Evropskega parlamenta in Sveta (2), ukrep, na katerega se nanaša sedanje uradno obvestilo Irske, pa zgolj posodablja prilogi A in B k navedeni uredbi, ki vsebujeta seznam nacionalnih postopkov v primeru insolventnosti oziroma seznam nacionalnih stečajnih upraviteljev.

(3) Sodelovanje Irske pri Uredbi (EU) 2021/2260 bi bilo treba potrditi.

(4) Da bi se Irski omogočila čimprejšnja uporaba Uredbe (EU) 2021/2260, bi moral ta sklep začeti veljati na dan po njegovi objavi –

SPREJELA NASLEDNJI SKLEP:

Člen 1 Sodelovanje Irske pri Uredbi (EU) 2021/2260 je potrjeno.

Člen 2 Ta sklep začne veljati dan po objavi v Uradnem listu Evropske unije.

V Bruslju, 30. avgusta 2022 Za Komisijo predsednica Ursula VON DER LEYEN

(1) Uredba (EU) 2021/2260 Evropskega parlamenta in Sveta z dne 15. decembra 2021 o spremembi Uredbe (EU) 2015/848 o postopkih v primeru insolventnosti zaradi nadomestitve prilog A in B (UL L 455, 20.12.2021, str. 4).

(2) Uredba (EU) 2015/848 Evropskega parlamenta in Sveta z dne 20. maja 2015 o postopkih v primeru insolventnosti (UL L 141, 5.6.2015, str. 19).
(6)

Lokomotive in vagoni 19 vlakovnih kompozicij, ki bi jih bilo treba nadgraditi in ponovno konfigurirati, so skladni s standardi in TSI, ki se uporabljajo v času njihove proizvodnje. Od leta 2006 so se ustrezne TSI nadalje razvile in zdaj vsebujejo strožje zahteve. Neuporaba se zahteva, ker bi sedanje TSI, kadar se uporabljajo za že obstoječe vlakovne kompozicije, pomenile znatne dodatne stroške nadgradnje in ponovne konfiguracije ter precejšnje zamude pri ponovnem začetku obratovanja vlakovnih kompozicij.
(4)

Državljani in podjetja v Uniji, ki želijo, da se sodna odločba, izdana v Uniji, prizna in izvrši v državi nečlanici Unije, se trenutno soočajo z razdrobljenim pravnim okoljem, saj ni celovitega mednarodnega okvira za priznavanje in izvrševanje tujih sodnih odločb v civilnih in gospodarskih zadevah. Z rastjo mednarodnih trgovinskih in naložbenih tokov se ta pravna tveganja za državljane in podjetja Unije povečujejo.
(6)

Zato je primerno, da se državam članicam prosilkam dovoli, da odobrijo oprostitev uvoznih dajatev za blago, uvoženo za namene iz člena 74 Uredbe (ES) št. 1186/2009, in oprostitev plačila DDV za blago, ki ga za namene iz člena 51 Direktive 2009/132/ES uvozijo državne organizacije, dobrodelne ali človekoljubne organizacije, ki so jih odobrili pristojni organi držav članic prosilk, ali se uvozijo v njihovem imenu. Glede na te razmere brez primere in potrebo po hitrem odzivu je primerno, da se državam članicam prosilkam dovoli, da odobrijo oprostitev carin in oprostitev plačila DDV za blago za humanitarno pomoč, ki ga za sprostitev v prosti promet uvažajo tudi državne organizacije ali druge dobrodelne ali človekoljubne organizacije, ki so odobrene in izvajajo podobne dejavnosti v drugi državi članici prosilki, v kateri je blago namenjeno uporabi. Da bi se odzvali na prošnje držav članic za pomoč osebam, ki so ostale v Ukrajini in jih je vojna resno prizadela, je treba dovoliti tudi nadaljnji prenos tega blaga ukrajinskim državnim organizacijam ali dobrodelnim ali človekoljubnim organizacijam, ki so jih odobrili ukrajinski pristojni organi za brezplačno razdeljevanje blaga osebam v stiski v Ukrajini. Poleg tega je primerno, da se državam članicam prosilkam dovoli, da odobrijo oprostitev uvoznih dajatev za blago, uvoženo za namene iz člena 74 Uredbe (ES) št. 1186/2009, in oprostitev plačila DDV, ki se obračuna za blago, uvoženo za namene iz člena 51 Direktive 2009/132/ES, kadar blago za sprostitev v prosti promet uvozijo agencije za pomoč pri elementarnih nesrečah ali se uvozi v njihovem imenu, da bi zadovoljile svoje potrebe v obdobju, ko zagotavljajo pomoč pri elementarnih nesrečah osebam, ki bežijo pred vojno v Ukrajini.
(2)

Cilj tega sporazuma je okrepiti sodelovanje v širokem spektru področij politik, kot so človekove pravice, neširjenje orožja za množično uničevanje, boj proti terorizmu; sodelovanje na področju gospodarskih in trgovinskih vprašanj, zdravstva, okolja, podnebnih sprememb, energetike, izobraževanja, kulture, trga delovne sile, obvladovanja tveganja nesreč, pomorskih zadev in ribištva, prometa, pravnega sodelovanja in preprečevanja pranja denarja, financiranja terorizma, organiziranega kriminala in korupcije.
(43)

Komisija ugotavlja, da so nekatere države članice izrazile namero, da bodo v svoje stroškovne osnove za tretje referenčno obdobje vključile stroškovne postavke v zvezi z odkrivanjem brezpilotnih zrakoplovov na letališčih. Na podlagi elementov iz osnutkov načrtov izvedbe ni bilo mogoče natančno določiti, v kolikšni meri so države članice take ugotovljene stroške vključile v svoje stroškovne osnove za tretje referenčno obdobje, in če so bili taki stroški vključeni, v kolikšni meri so nastali v zvezi z izvajanjem navigacijskih služb zračnega prometa in bi se zato lahko šteli za upravičene v okviru načrta izvedbe in ureditve pristojbin. Službe Komisije so vsem državam članicam poslale ad hoc zahtevo po informacijah, da bi zbrale ustrezne informacije, in bodo v okviru preverjanja skladnosti cen na enoto nadalje proučile sporočene stroške odkrivanja brezpilotnih zrakoplovov na letališčih. Ta sklep ne posega v ugotovitve in sklepe Komisije o temi stroškov odkrivanja brezpilotnih zrakoplovov.
(10)

Osnutki ciljev uspešnosti na ključnem področju uspešnosti glede varnosti, ki jih je predlagala Poljska glede učinkovitosti upravljanja varnosti, razčlenjeni po ciljih upravljanja varnosti in izraženi kot raven izvajanja, so: Poljska Cilji glede učinkovitosti upravljanja varnosti, izraženi kot raven izvajanja, ki sega od ravni EASA A do D Zadevni izvajalci navigacijskih služb zračnega prometa Cilj upravljanja varnosti 2021 2022 2023 2024 PANSA, Warmia i Mazury sp. z o.o., Port Lotniczy Bydgoszcz S.A. Varnostna politika in cilji C C C C Obvladovanje varnostnega tveganja C C C D Zagotavljanje varnosti C C C C Spodbujanje varnosti C C C C Kultura varnosti C C C C
4.

Da bi ohranili pravice Unije in se izognili odločitvi o zadevi, o kateri Svet ne more sprejeti stališča, preden so članice Tehničnega odbora za carinsko vrednotenje ali Tehničnega odbora za pravila o poreklu pozvane, naj izrazijo svoje končno stališče o sprejetju svetovalnih mnenj, komentarjev, pojasnjevalnih opomb, študij primerov, študij, informacij in nasvetov ter podobnih aktov, Komisija v imenu Unije zahteva, da se razprava o predlaganem aktu v Tehničnem odboru za carinsko vrednotenje ali Tehničnem odboru za pravila o poreklu nadaljuje.
(1)

Direktiva (EU) 2018/2001 določa zahteve za nekatera goriva, in sicer pogonska biogoriva, druga tekoča biogoriva, biomasna goriva, obnovljiva tekoča in plinasta goriva nebiološkega izvora ter reciklirana ogljična goriva, da bi se zagotovilo, da se ta goriva lahko upoštevajo pri doseganju ciljev, določenih v Direktivi, le, če so trajnostno proizvedena in prihranijo znatne emisije toplogrednih plinov v primerjavi s fosilnimi gorivi. Prvič, člen 29 Direktive določa trajnostna merila in merila za prihranek emisij toplogrednih plinov za pogonska biogoriva, druga tekoča biogoriva in biomasna goriva, člen 26 Direktive in Delegirana uredba (EU) 2019/807 (2) pa določata merila za določitev, katere surovine za pogonska biogoriva, druga tekoča biogoriva ali biomasna goriva imajo visoko tveganje za posredno spremembo rabe zemljišč na eni strani in za katera pogonska biogoriva, druga tekoča biogoriva ali biomasna goriva z visokim tveganjem za posredno spremembo rabe zemljišč, ki izpolnjujejo določene pogoje, se lahko potrdi, da imajo nizko tveganje za posredno spremembo rabe zemljišč, na drugi strani. Drugič, člen 25(2) Direktive določa merila za prihranek emisij toplogrednih plinov za obnovljiva tekoča in plinasta goriva nebiološkega izvora in reciklirana ogljična goriva, ki se uporabljajo v prometu. Tretjič, člen 28(2) Direktive od gospodarskih subjektov zahteva, da v podatkovno zbirko Unije vnašajo informacije o opravljenih transakcijah in trajnostnih značilnostih obnovljivih goriv (pogonskih biogoriv, bioplina ter obnovljivih tekočih in plinastih goriv nebiološkega izvora) in recikliranih ogljičnih goriv, ki se uporabljajo v prometu.
(6)

Med oktobrom in novembrom 2021 so države članice v skladu s členom 2(2) Uredbe (EU) 2019/1753 Komisiji poslale tri zahteve za registracijo geografskih označb, ki imajo poreklo na njihovem ozemlju in so zaščitene v skladu z Uredbo (EU) 2019/787, v mednarodnem registru.
(1)

Sporazum o gospodarskem partnerstvu med Evropsko unijo in njenimi državami članicami na eni strani ter državami SADC, ki izvajajo SGP, na drugi strani (1) (v nadaljnjem besedilu: Sporazum) so Evropska unija in njene države članice podpisale 10. junija 2016. Od 10. oktobra 2016 se začasno uporablja med Unijo in njenimi državami članicami na eni strani ter Bocvano, Lesotom, Namibijo, Esvatinijem in Južno Afriko na drugi strani, od 4. februarja 2018 pa med Unijo in njenimi državami članicami na eni strani ter Mozambikom na drugi strani.
1.9

Še eno dodatno vprašanje, ki se je v tej razpravi pojavilo pred nedavnim, zadeva odnos med obveznostmi, ki izhajajo iz mehanizma za prenizko izpolnitev kvot, in posebnimi določbami glede upravljanja tarifnih kvot, ki bi jih lahko vseboval seznam koncesij članice uvoznice. Članice so v splošnem priznale primarnost koncesij in obveznosti na seznamih ter tudi, da je bila vloga Sklepa in njegovega mehanizma za prenizko izpolnitev kvot spodbujati učinkovito izvajanje načrtovanih obveznosti, ne pa jih spreminjati. Članice so se v zvezi s tem ravnale posebno po odstavku 5 mehanizma za prenizko izpolnitev kvot, v katerem je izrecno vzpostavljena hierarhija med obveznostmi v skladu z zajetimi sporazumi (ki v skladu s členom II, odstavek 7, dokumenta GATT 1994 vsebujejo časovne razporede članic za blago) in določbami mehanizma za prenizko izpolnitev kvot ter navedeno, da „v primeru kakršnega koli nesoglasja prevladajo določbe zajetih sporazumov“.
(54)

V letu 2021 je tržni delež prijavitelja v Gornji Avstriji znašal [40 do 50] % (leta 2020 je znašal [45 do 55] %, leta 2013, ko so se začeli odprti razpisi, pa [60 do 70] %). Zaradi zasnove razpisov v Gornji Avstriji, pri katerih se daje prednost majhnim sklopom, so bila lahko mala podjetja izbrana na petih od desetih nedavno organiziranih razpisov. Skupno so glavni konkurenti družbe Postbus v Gornji Avstriji Sabtours ([15 do 20] % trga), Welser ([10 do 15] %), Stern&Hafferl ([5 do 10] %), Dr. Richard ([5 do 10] %) in Leitner ([5 do 10] %).
IZVEDBENI SKLEP KOMISIJE (EU) 2022/221

z dne 16. februarja 2022

o izključitvi nekaterih odhodkov Združenega kraljestva iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije

(notificirano pod dokumentarno številko C(2022) 798)

(Besedilo v angleškem jeziku je edino verodostojno)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) No 814/2000, (ES) št. 1290/2005 in (ES) št. 485/2008 (1) ter zlasti člena 52 Uredbe v povezavi s členoma 131 in 138 Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo,

po posvetovanju z Odborom za kmetijska sklada,

ob upoštevanju naslednjega:

(1) V skladu s členom 52 Uredbe (EU) št. 1306/2013 mora Komisija opraviti potrebna preverjanja, rezultate teh preverjanj sporočiti Združenemu kraljestvu, upoštevati njegove pripombe, začeti dvostransko razpravo, da bi lahko dosegla dogovor, in Združenemu kraljestvu uradno sporočiti svoje zaključke.

(2) Združeno kraljestvo je imelo možnost zahtevati sprožitev spravnega postopka, vendar tega ni zahtevalo.

(3) V skladu z Uredbo (EU) št. 1306/2013 se lahko financirajo samo kmetijski odhodki, ki so nastali na način, ki ni kršil zakonodaje Unije.

(4) Opravljena preverjanja in izidi dvostranske razprave so pokazali, da del odhodkov, ki jih je prijavilo Združeno kraljestvo, ne izpolnjuje te zahteve in zato ne more biti financiran iz EKJS in EKSRP.

(5) Navesti bi bilo treba zneske, za katere niso izpolnjeni pogoji za financiranje iz EKJS in EKSRP. Navedeni zneski se ne nanašajo na odhodke, nastale več kot štiriindvajset mesecev pred pisnim sporočilom, v katerem je Komisija Združeno kraljestvo obvestila o rezultatih preverjanj.

(6) Pri zneskih, ki se s tem sklepom izključijo iz financiranja Unije, bi bilo treba upoštevati tudi kakršno koli zmanjšanje ali začasno prekinitev iz člena 41 Uredbe (EU) št. 1306/2013, saj sta takšno zmanjšanje ali začasna prekinitev začasna in ne posegata v odločitve, sprejete v skladu s členom 51 ali 52 navedene uredbe.

(7) Za primere iz tega sklepa je Komisija v zbirnem poročilu (2) obvestila Združeno kraljestvo o oceni zneskov, ki bodo izključeni zaradi neskladnosti z zakonodajo Unije.

(8) Ta sklep ne vpliva na morebitne finančne posledice, ki bi jih Komisija lahko imela zaradi sodb Sodišča Evropske unije v zadevah, ki so 30. septembra 2021 še nerešene –

SPREJELA NASLEDNJI SKLEP:

Člen 1 Zneski, ki so določeni v Prilogi in povezani z odhodki akreditiranih plačilnih agencij Združenega kraljestva, prijavljenimi v okviru EKJS in EKSRP, se izključijo iz financiranja Unije.

Člen 2 Ta sklep je naslovljen na Združeno kraljestvo Velika Britanija in Severna Irska.

V Bruslju, 16. februarja 2022 Za Komisijo Janusz WOJCIECHOWSKI član Komisije

(1) UL L 347, 20.12.2013, str. 549.

(2) Ares(2021)7820062.
Opis shranjevanja: navedite vrsto shranjenih mehkih tkiv in trdih delov (npr. starostne strukture, želodec, plankton, genetika) in lokacijo, uporabljeno za shranjevanje vzorcev, kako dolgo se vzorci hranijo, kako so organizirani ohranjanje in vzdrževanje vzorcev ter dostop do njih, ali so vzorci shranjeni pod okriljem/odgovornostjo mednarodne organizacije in v primeru pritrdilnega odgovora, katere. Navedite povezavo do informacij o količinah shranjenih vzorcev po vrsti/staležu, geografskem podobmočju in letu.

Analiza vzorca: navedite kratek opis ali sklic na dokumente, vključno s povezavami do spletnih strani (npr. priročniki za odčitavanje starosti, poročila in protokoli strokovnih skupin), če je to ustrezno in če so predložene informacije o obdelavi vzorcev.
(9)

Dovoljenje za uporabo posebnega ukrepa bi moralo biti časovno omejeno. Rok bi moral zadostovati za oceno učinkovitosti in ustreznosti praga. Poleg tega države članice na podlagi člena 3(1) Direktive (EU) 2020/285 do 31. decembra 2024 sprejmejo in objavijo zakone in druge predpise, potrebne za uskladitev s členom 1 navedene direktive, in te predpise uporabljajo od 1. januarja 2025. Zato bi bilo primerno Belgiji dovoliti, da poseben ukrep uporablja do 31. decembra 2024.
(7)

Komisija je v skladu s členom 15(4) Uredbe (EU) št. 1257/2013 opravila vmesni pregled obrata za recikliranje ladij Işıksan, ki se nahaja v Turčiji, s katerim ni mogla potrditi, da zadevni obrat še naprej izpolnjuje ustrezne zahteve iz člena 13(1), zlasti točk (b), (f) in (i), Uredbe (EU) št. 1257/2013. Nadalje je bilo ugotovljeno, da zadevni obrat ni izpolnjeval zahtev glede recikliranja ladij, ki plujejo pod zastavo držav članic EU, iz člena 13(2), točke (a) do (c), Uredbe (EU) št. 1257/2013. Poleg tega na podlagi razpoložljivih informacij ni mogoče sklepati, da so bile številne ladje, ki plujejo pod zastavo držav članic EU in so namenjene za recikliranje v obratu Işıksan, dokončno razstavljene v navedenem obratu, temveč kažejo, da so bile namesto tega prenesene v bližnje obrate, ki niso vključeni na evropski seznam. Ta praksa pomeni kršitev zahtev iz člena 13(1), točka (e), Uredbe (EU) št. 1257/2013, ki določa, da morajo upravljavci obratov, vključenih na evropski seznam, v svojem obratu reciklirati ladje, ki plujejo pod zastavo držav članic EU, v skladu z načrtom za recikliranje posamezne ladje. Evropski seznam bi bilo zato treba posodobiti s črtanjem navedenega obrata.
(9)

Uporaba posebnega ukrepa bi morala biti časovno omejena. Rok bi moral zadostovati za to, da se Komisiji omogoči izvedba ocene učinkovitosti in ustreznosti trenutnega praga. Poleg tega morajo države članice na podlagi člena 3(1) Direktive (EU) 2020/285 do 31. decembra 2024 sprejeti in objaviti zakone in druge predpise, potrebne za uskladitev s členom 1 navedene direktive, in jih uporabljati od 1. januarja 2025. Zato bi bilo primerno Nizozemski dovoliti, da posebni ukrep uporablja do 31. decembra 2024.